open-index/open-wikipedia-markdown huggingface dataset:
Gesa di Sant Gervas e Protas (Pavia)

La **gesa di Sant Gervas e Protas** a l'è la prima gesa consacrada de Pavia, in del secol IV: la strutura d'incoeu l'è del secol XII, fada su di monegh benedetin. 

In la gesa haveven mitud sota el Sir de Pavia, poeu portad in Dom, e i re lombard Clefi e Autari. Del 1920 a l'è parochia, del 1805 a l'ann li la dependenva de la Gesa del Carmen.

## Bibliografia
*Giovanna Forzatti Golia, Istituzioni ecclesiastiche pavesi dall'età longobarda alla dominazione visconteo- sforzesca, Roma, Herder, 2002.

## Alter proget
Palazz Dugnan

El **Palazz Dugnan** a l'è un palazz de Milan del secol XVII, restaverad el secol adree in stil rococò.

De proprietà del comun de Milan, dent gh'è el Musee del Cinema, prima gh'era la scoeula feminina Lissander Manzon.

## Riferiment
*LombardiaBeniCulturali

## Alter proget
Via Mediolanum-Brixia

La **Via Mediolanum-Brixia** a l'era una strada romana che la conligava Mediolanum a Brixia.

## Riferiment
*Porte romane e medioevali di Milano
Teologia

La **teologia** l’è una dissiplina de speculazzion religiosa che la tend a la filosofia e, tradizzionalment, l’è restreccia al cristianesim e, per estension, ai oltre religion abrameghe. I sò tema de studi tœuven denter Dia, l’hom, el mond e la salvazzion.

La teologia la gh’ha havud orisgen ind la tradizzion grega antiga, ma l’ha ciapad i carataristeghe del dì de incœu nomà con la rivadura del cristianesim. Per el Platon la teologia l’era messedada, de facc, con la mitologia. Quand che s’è passad al cristianesim, el criteri a la fondazzion de la dissiplina l’è restait istess: la teologia l’è un tentativ de part de quii che perten a una religion de representà quell che ghe creden ind una manera consistenta.

L’istudi de la teologia el pœul vutà i teologegh a comprender la sò tradizzion religiosa, un’oltra tradizzion, o la ghe pœul consentì de splorà la natura de la divinitaa senza conetela a una tradizzion spezzifega. De sora maross, la teologia la pœul vesser dovrada per spantegà, reformà, o sgiustifegà una tradizzion religiosa, ma ancasì per meter a para, sfidà, o opones a una religion.

## Refarenze

## Olter proget
Palazz del Giardin

El **Palazz del Giardin** a l'è un palazz storegh de Parma, che 'l se troeuva in del Parch Ducal: l'è stad fad su a partì del 1561 'me cort per el Ducad de Parma e Piasenza e incoeu l'è sed di Carabiner de la cità.

## Bibliografia
*Dante Zucchelli e Renzo Fedocci, Il Palazzo Ducale di Parma, Artegrafica Silva, Parma 1980

## Alter proget
Gesa de San Domenegh (Legnan)

La **Gesa de San Domenegh** a l'è una gesa catolega de Legnan, in cità metropolitana e arcidiocesi de Milan.

Dedicada al Domenegh de Guzman, ghe dà el nom a la Contrada San Domenegh: in principi a l'era un oratori fad a gesa a mità del secol XIX, la strutura del dì d'incoeu l'è in pè del 1900 e l'è stada consacrada del 1908.

## Riferiment
*LombardiaBeniCulturali

## Alter proget
Manipol (liturgia)

El **manipol** a l'è un parament de la liturgia tradizzionalment doperad in la cristianità ocidentala: al dì d'incoeu a l'è doperad de rari e soratut in la Messa vetus ordo. 

A l'è un bindell decorad del color de la liturgia che 'l se met in sul brazz mancin sora el camis. In di rit orientai l'equivalent a l'è l'epimanikion.

## Riferiment
*Museo Arte Sacra 

## Alter proget
Palazz Erba Odescalch

El **Palazz Erba Odescalch**, ciamad un temp **palazz Cusan**, a l'è un palazz del center de Milan progetad del Pellegrin Tebald: incoeu gh'è dent la Polizzia de Stat.

A gh'era tacad el Palazz Carevasg, che ghe viveva dent l'Ipolita Bentevoeuli, fioeul natural del Lodovigh el Mor e che l'è dissegnada in del Monester Magior.

## Riferiment
*LombardiaBeniCulturali

## Alter proget
Gesa de San Lorenz (Berghem)

La **Gesa de San Lorenz** a l'è una gesa de Berghem, che la se troeuva in la Cità Volta: hann tacad a fàlla su del 1044 e gh'è un oratori del 1600, fad al temp de la pesta.      

## Bibliografia
*Tosca Rossi, A volo d'uccello. Bergamo nelle vedute di Alvise Cima, Bergamo, Litostampa istituto grafico, 2012, ISBN 978-8890095771.

## Alter proget
Cesa del Cristo Re (Albin)

La **cesa de Cristo Re** a l'è una cesa de Comendun, frazzion de Albin, in provincia e diocesi de Berghem.

A l'iva sed de parochia sgiamò del 1557, ma la costruzzion del dé de 'ncoeu l'è stada progetada del Camillo Galizzi e hann tacad a fàlla su del 1921 e l'è finida del 1928: vari ogecc che gh'è dent i è stacc ciapacc de la cesa veggia che gh'iva pruma.

Un temp la parochia de Comendun l'iva dedicada al San Lissand, che 'l resta ol patron de la frazzion.

## Riferimencc
*LombardiaBeniCulturali

## Oter progecc
Mœuda

El termen ‘**mœuda**’ l’è dovrad per insegnà la creazzion de vestiari, colzadure, cosmetegh e bisgió de estetega difarenta che vegnen binad ind di manere de consciàss e infrisàss sgiò che denoten la pertegnenza a un grup o class sozzial o una volontaa d’espression personal. Cont un segnifegad pussee slargad, la parolla ‘mœuda’ la descriv ancasì un’industria, un istil, una tendenza o una preferenza estetega partigolara.

‘Mœuda’ l’è un termen ch’el ghe va adree al franzes *mode*, che a sò vœulta el ven del latin *modus*, o ben ‘manera’, ‘fœusgia’. Quand ch’es dis che un quajcoss el ‘va de mœuda’ o che l’è ‘a la mœuda’ s’intend ch’el ven dovrad de pussee persone a l’istess temp, ind una manera assee spantegada e consistenta.

## Refarenze

## Olter proget
Sgiojellaria

Cont el termen ‘**sgiojellaria**’ es intend dei oget de valum fosgiad con spertisia de di materiai prezzios che la sgent la dœuvra per infrisàss, intapàss sgiò o domà per fàss bei e parì pussee scior. A segonda di culture e di temp, devers lavor ghe vegnen doperad per fà su di bisgió, compagn de arzelle, oss, sassolit, sgrif, legn e preje e metai prezzios. In sgionta a vesser un ornament, la sgiojellaria l’è ancasì dovrada per indecià l’istacc sozzial de un individov o coma un talisman, a segonda di materiai doperad per fàlla su.

## Refarenze

## Olter proget
Villa Briolini Regina Pacis

La **villa Briolini Regina Pacis** a l'è una villa de Albin: villa del Setcent crompada in di prim agn del '800 di Briolini, familia sciora de industriai de la seta.

Incoeu l'è sed del Musee etnografegh de la Torr de Comendun, che l'è in la soa torr.

## Riferiment
*Alla scoperta di Comenduno

## Alter proget
Gesa de la Madalena (Lod)

La **gesa de la Madalena** a l'è la gesa baroca pussee conossuda de Lod, in la diocesi omonema: l'è stada fornida in del Setcent in su proget del Veneron, che l'ha mitud dent anca una veggia costruzzion romanega del secol XII.

## Riferiment
*BeWeB

## Alter proget
Carlo Ghidelli

El **Carlo Ghidelli** (Fanengh, 24 de avril 1934) a l'è un arcivescov e biblista italian, arcivescov emerit de Lanciano-Ortona.

## Biografia
Nassud a Fanengh, el studia in del seminari vescovil de Crema e 'l 28 de sgiugn 1958 l'è ordenad sacerdot del Placido Maria Cambiaghi: el va poeu a studià teologia a la Pontificia Università Gregoriana de Roma e 'l ciapa poeu la licenza in Sacra Scritura al Pontifizzi Istitut Biblegh.

El resta al servizzi de la diocesi de Crema, indova che l'è stad anca secretari del vescov e responsabel de l'Azzion Catolega: 'me biblista, l'insegna del 1970 al 1982 in la Facoltà Teologega de l'Altitalia. El lassa tucc i incaregh per deventà sorasecretari de la Conferenza di Vescov Italiana, indova che 'l resta fina al 1986, ann che l'è fad assistent eclesiastegh de l'Università Catolega del Sacher Coeur, indova che 'l resta fina al 2000, e consultor del Pontifici Consili per l'Unità di Cristian.

### Ministeri de vescov
El 25 de november del 2000 el papa Giovann Paol II el nomina arcivescov de Lanciano-Ortona, in sostituzzion de l'Enzio d'Antonio, che 'l s'era dimetud perchè l'era deventad vegg: el 14 de sginer inanz el Giovanni Battista Re, al temp prefet per la congregazzion di vescov, ghe dà l'ordenazzion de vescov in la Catedral, insema al so predecessor e al vescov de Crema Angelo Paravisi: l'istess dì el ciapa possess de la sed.

Del 2004 al 2010 l'è stad anca president de la conferenza di vescov de l'Abruzz e del Molis. 

El 11 de otover 2010 el se dimet anca lu per l'età e 'l papa Benedet XVI i recoeuj: el resta ministrador apostolegh fina al rivà del so sucessor Emidio Cipollone, vegnud vescov el 18 de dicember inanz, e che 'l ordinarà lu.

El se retira a Milan, in la Gesa de san Franzesch al Foponin.

## Genealogia episcopala
La genealogia episcopala l'è:
* Cardinal Scipione Rebiba
* Cardinal Giulio Antonio Santori
* Cardinal Girolamo Bernerio, O.P.
* Arcivescov Galeazzo Sanvitale
* Cardinal Ludovico Ludovisi
* Cardinal Luigi Caetani
* Cardinal Ulderico Carpegna
* Cardinal Paluzzo Paluzzi Altieri degli Albertoni
* Papa Benedet XIII
* Papa Benedet XIV
* Papa Clement XIII
* Cardinal Enrico Benedetto Stuart
* Papa Leon XII
* Cardinal Chiarissimo Falconieri Mellini
* Cardinal Camillo Di Pietro
* Cardinal Mieczysław Halka Ledóchowski
* Cardinal Jan Maurycy Paweł Puzyna de Kosielsko
* Arcivescov Józef Bilczewski
* Arcivescov Bolesław Twardowski
* Arcivescov Eugeniusz Baziak
* Papa Giovann Paol II
* Cardinal Giovanni Battista Re
* Arcivescov Carlo Ghidelli

La sucession apostolega l'è:
* Arcivescov Emidio Cipollone (2010)

## Riferiment
*Mons. Carlo Ghidelli compie oggi 90 anni! Auguri!
*Carlo Ghidelli - BeWeB

## Alter proget
Attilio Boggiali

L**'Attilio Boggiali** (Milan, 1908 - ...) a l'è stad un poeta e scritor italian.

Autor in dialet milanes, l'era vegnud su arent a Porta Magenta, tant che l'Enrico Botturi el ciamava "el poetta de Porta Magenta". Oltra che de poesie, che trataven vari gener (familiar, religios, de vita comun), l'ha scrivud anca in prosa.

A l'è regordad soratut per i so traduzzion di orazzion e di salmi in milanes, che inn stad mitud in musega del don Stefano Varnavà e che inn cantad di Magister Cantô in la Messa per el dì di mort che l'è organizada de l'Antica Credenza de Sant Ambroeus a la parochia del Foponin.

## Riferiment
Gesa del Sacher Coeur (Albin)

La **gesa del Sacher Coeur** a l'è la parochial de Casal, frazzion de Albin, in provincia e diocesi de Berghem: a l'è stada tirada in pè del secol XIX.

## Riferiment
*BeWeB

## Alter proget
Germano Zaccheo

El **Germano Zaccheo** (Canobi, 16 de avost 1934 - Fatima, 20 de november 2007) a l'è stad un vescov catolegh italian, del 1995 al 2004 vescov de Casal.

Mort de aneurisma, a l'è stad mitud sota in del Dom de Casal.

## Riferiment
*CEI
Stefano Varnavà

El **Stefano Varnavà** (Verolanoeuva, 1933 - Milan, 2009) a l'è stad un composidor e pret italian, vun di pussee grand esponent de la reforma del cant ambrosian dopo del Concili Vatican II.

## Biografia
Nassud a Verolanoeuva del 1933, a l'è ordenad pret del 1955 e l'è mandad a Vergiaa, per poeu passà a Milan del 1960, in principi a la parochia del Gentilin e, del 1977, a quella del Foponin: el morirà pret in quella parochia li.

## In milanes
El fa su, del 1997, el grup folkloristegh milanes *I Mai Pront*. I orazzion de l'Attilio Boggiali inn pensade per vesser cantade in su la soa musega.

## Riferiment
*Sit ofizzial 
*Milanesiabella
Regolte d'art de l'Ospedal Magior

I **regolte d'art de l'Ospedal Magior** inn una collezzion de art de propietà de l'Ospedal Magior de Milan e che inn in mostra in la soa veggia sed, la Cà Granda, che incoeu gh'è dent l'Università di Studi de Milan.

Quella collezzion chi l'è scominciada del secol XV, apena dopo che el Franzesch Sforza l'haveva fad su el nosocomi, cont i nobil che donaven propi tant che veniven onorad cont un litrat. Cont el temp, a gh'era pu besogn de vesser nobil e, del '900, una desvalutazion di daner la fa cresser el numer de litrat. In quell temp a l'è fada su una comission de personalità del mond de l'art lombarda per sernì i tema e i pitor.

'Sti litrat eren mostrad ogni du agn in la Festa del Perdon, ma cont el temp quella roba chi l'è deventada pu pratega, per via del gran numer de oeuvere, e 'l Papa Pio XI l'ha insubid 'n esposizzion permanenta, anca per tirà dent pussee donazzion, e l'è mituda in pè sgiamò sota la segonda guerra mondial.

## Ligam de foeura
*Sit ofizzial

## Alter proget
Monester de Santa Luzzia (Milan)

El **monester de Santa Luzzia** a l'era un monester feminin benedetin de Milan, in pè del 1621 al 1776 e dependent de la gesa de San Nicolao.

## Storia
La comunità la nass del 1614, quand che 'l Federigh Borromee l'ha spostad un grup de orsoline de Porta Noeuva a Porta Verzellina: del 1621 sernissen de viver in clausura e passen a la regola del San Benedet.

El monester a l'è soprimud del governa austriegh del 1776.

## In la literadura
I prime oeuvere del Franzesch Pertusaa in italian eren un scherz in su la sopression del monester, che se titolaven "Le monache in disordine" e "Le monache in gala": el se pentiss a la svelta de quell che l'ha scrivud e 'l tira indree squasi tute i cobie stampade.

## Riferiment
J. D. Vance

El **J.D. Vance** (ofizzialment *James David Vance*, nassud *James Donald Bowman*; Middletown, 2 de avost 1984) a l'è un politegh statunitens, vize-president di Stat Unid sota el Donald Trump del 20 de sginer 2025.

Lauread in lesg, del 2023 al giurament a l'è stad Senator di Stat Unid per l'Ohio: in principi a l'era propi contra el Trump, ma cont el temp el s'è svesinad e l'è deventad vun di so liad pussee fedei, tant de vesser sernid 'me candidad in del so ticket.

## Riferiment
*Britannica

## Alter proget
Basilega de Santa Maria Magior (Lumé)

La **Basilega de Santa Maria Magior** a l'è una gesa de Lumé, in provincia de Pavia e diocesi de Vigevan: l'è retegnuda vun di esempi pussee important del romanegh lombard.

## Riferiment
*LombardiaBeniCulturali

## Alter proget
Kasaoka

**Kasaoka** (笠岡市, *Kasaoka-shi*) a l'è una citaa de la prefetura de Okayama, in Sgiapon. A l'ann 2023 la citaa la gh'heva una popolazzion stimada de 45.404 abitant spantegad intra 21.987 fameje par una densitaa de 330 persone par km2. La superfis del comun a l'è de 136,24 km2. El territori del distret comunal el ciapa dent anca 31 isole, 7 de lore minga abitade.

## Geografia
Kasaoka a l’è in del canton pussee a sud-ovest de la prefetura de Okayama e a l'è bagnada a sud dal Mar Seto. A ovest l'è tacada a la prefetura de Hiroshima. La pupart del sò territori l'è quatad de montagne e brich a nord e de terre bonificade a sud.

El center pussee abitad l'è concentrad a la veggia citaa portual de Kasaoka. A gh'è anca di frazzion ind i vai piscinine ind el toch de terra collinara a nord de la citaa.

### Dacc demografegh
De quand ghè stad fad el prim censiment a Kasaoka, ind el 1950, la popolazzion la s'è sbassada cont un pass asquas sempar costant e a l'è nada de 75 372 persone del 1950 a poch pussee de 45 000 del dì d’incœu.

## Citaa sgemellade
Kasaoka a l’è sgemellada con: 

* Astoria, Oregon, Stacc Unii d'America
* Goseong, Corea del Sud
* Kota Bharu, Kelantan, Malaysia
* Mörbylånga, Svezia
* Ōda, Shimane, Giapon

## Referiment

## Alter proget
Gesa di Sant Peder e Paol (Luin)

La **gesa di Sant Peder e Paol** a l'è la gesa pussee importanta de Luin, in provincia de Vares e arcidiocesi de Milan: la costruzzion d'incoeu l'è stada scominciada del 1835 e fornida cinch agn inanz.

La prima gesa de la cità a l'era indova che incoeu gh'è la Gesa de San Peder in Campagna.

## Riferiment
*BeWeB

## Alter proget
Baldassar Tacon

El **Baldassar Tacon** (Lissandria, 1461 - Milan, 1521) a l'è stad un poeta lombard.

## Biografia
Cangeler e poeta de cort del Lodovigh Sforza, l'heva scrivud el cunt Danae, mitud in scena poeu anca del Leonard De Vinci. El resta cangeler anca sota i franzes e 'l moeur del 1521.

## Riferiment
*[Treccani](https://www.treccani.it/enciclopedia/baldassare-taccone_(Dizionario-Biografico)/)
Anell de Monegh

L**'anell de monegh** a l'è un dolz tipegh mantovan tipegh del tem de Nedal, ma che al dì d'incoeu a l'è semper pussee insubid tut l'ann. El saria stad inventad de ofeller svizzer rivad a Mantoa dopo del 1800, ispirad del Gugelhupf.

## Bibliografia
*Costantino Cipolla, Annalisa Balestrieri, La cultura del «dolce» a Mantova. Quale marchio di qualità?, Editore Franco Angeli, Milano, 2004
Ere del Giapon

I **ere del Giapon** inn la manera che la se dopera in Giapon par spartì la storia in tochet de temp. Per quella reson chi inn un element important de la storia e de la cultura giaponesa. Quell sistema chì a l'è ciamad *gengō* (元号, "nom del period") o *nengō* (*年号*, "nom de l'ann"). Le ere ciapen el nom de l'imperator de l'istessa. El 2024 l'è l'ann 6 de l'era *Reiwa.* Donca, 11 novembar 2024 cont i ere giaponese, saress "令和6年11月11日 (*Reiwa, ann 6, mes 11, dì 11*)".

De solit, i ere i tachen minga prope el 1° genar donca vun ann el pœt vesser spartid intra dò ere. Par esempe l'era Heisei l'è finida al 30 april 2019 con la mort de l'imperator Hirohito e l'è tacada la nœuva era Reiwa. Par quella reson chi, el 29 april 2019 l'è ind l'era Heisei e el 1° magg 2019 l'è dentar de l'era Reiwa.

Ind Giapon el vegn dœuperad anca el Calendari gregorian ind manera informala e par tematighe minga indirizade domà a i giapones.

I ere de l'etaa moderna inn:

* Meiji, 明治, 1868 - 1912
* Taishō, 大正 1912 - 1926
* Shōwa, 昭和 1926 - 1989
* Heisei, 平成, 1989 - 2019
* Reiwa, 令和, 2019 - didincœu

## Riferiment
Luca Pertusaa (1637-1718)

El **Luca Pertusaa** (Lissandria, 29 de sgiugn 1637 - Milan, 2 de luj 1718) a l'è stad un nobel e politegh lombard.

## Biografia
De origin lissandrina, la soa familia l'era dent la nobiltà citadina e i so du fradei, che eren di nan, eren finid a fà i pajazz in di cort de Spagna e Austria. El fa san-Michel a Milan per studià giurisprudenza e 'l taca a fà el sgiudes in del Stat de Milan e del 1672 l'è fad Senator. Del 1675 el fann member del Suprem Consili d'Italia, ma el podarà no andà a Madrid a lavorà perchè ghe moeur un magistrad e 'l gh'ha de sostituìll.

Dopo havé ciapad un feud in Lumellina, del 1683 a l'è fad president del Senad de Milan: trii agn prima gh'haveven insubid de andà al Suprem Consili a podé anca tegnì el so roeul de prima. Del 1697 el va a viver arent a San Calimer in del Palazz Pertusaa, tolt in ficc de l'Ospedal Magior.

El ved el passà del Ducad in man austriega e 'l sarà lu a ocupàss del passà di pien podé in man a l'Eugeni de Savoja del 1706: el lassarà la presidenza del Senad del 1716.

## Vita privada
El gh'ha havud cinch fioeui con la Balbora Dal Pozz:
*Carlo Pertusaa (1675-1755), anca lu president del Senad de Milan
*Franzesch Pertusaa (1679-1752), arcivescov de Pavia
*Cristofen, governador de Pavia
*Sgian Matee, canonegh de la gesa de Santa Maria a la Scala
*Paola

Cont una dona anonema la gh'ha havud la Anna Agheta, poeu lesgitimada, che la s'è fada monega.

## Riferiment
*[Treccani](https://www.treccani.it/enciclopedia/luca-pertusati_(Dizionario-Biografico)/)
Gesa de San Giorgg in Lemen

La **Gesa de San Giorgg in Lemen** a l'è una gesa del comun de Almen San Salvador, in provincia e diocesi de Berghem: a l'è una geseta in stil romanegh a trè nav, fada su intorna al secol XI o XII.

## Riferiment
*La Chiesa di San Giorgio

## Alter proget

## Vos corelade
*Pont de Lemen
*Rotonda de San Tomè
Musee del teater a la Scala

El **musee del teater a la Scala** a l'è un musee privad de Milan dedicad al patrimoni storegh e coltural de la Scala: a l'è dent al Casino Ricordi, palazz propi tacad al teater.

El gh'ha dent vari strument musegai, oget de scena, partidure, sbozzet, quader e oget ligad a la storia del teater.

## Storia
El prim nucli l'è tirad in pè del 1911 in su proposta de l'Arrigo Boito, del Lodovico Pogliaghi e de l'Ettore Modigliani, cont el crompà de la collezzion del Giulio Sambon grazzia a di daner del Stat e di sotascrizzion: el musee l'è vert ofizzialment el 8 de marz 1913.

In la segonda guerra mondial i oeuvere inn portade via in sigurezza e a la fin del conflit el musee l'è recostruid e i collezzion inn organizade ancamò de la Fernanda Wittgens.

## Biblioteca
Dent del musee la gh'è la biblioteca "Livia Simoni", fada su insema a lu e in principi con 10 mila volum de storia e critega de la musega: cont el temp, i donazzion e 'l crompà de noeuve collezzion l'è rivada a havégh pussee de 150 mila volum.

L'è dedicada del 1954 a la Livia Simoni, mam del critegh Renato Simoni che gh'haveva lassad tuta la soa collezzion, de 40 mila volum, e che gh'haveva domandad la dedica.

### Archivi
In l'archivi de la biblioteca gh'è vari sbozzet, locandine, fotografie, figurit, libret d'oeuvera e letere de artista e alter che hann collaborad con la Scala. Gh'è varie partidure scrivude a man del Giuseppe Verdi, del Gioachino Rossini, del Giacomo Puccini e del Gaitan Donizet, e gh'è anca di sbozziet del Mozart.

## Ligam de foeura
*Sit ofizzial

## Alter proget
Gesa de Santa Maria a la Scala (Milan)

La **gesa de Santa Maria a la Scala** a l'era una gesa de Milan che l'è stada trada sgiò del secol XVIII per fà spazzi al noeuv teater che 'l gh'haveva de sostituì el Teater Regio Ducal, che l'era brusad in d'un incendi.

## Storia
Gesa gotega, l'era stada volsuda de la Regina de la Scala, mier del Bernabò Vescont, che gh'ha dad el nom, insì de sostituì una gesa dedicada a la Veronica, destrugada in la guerra in tra i Torrian e i Vescont del 1311. El 7 de setember 1381 el vescov Antoni de Saluzz el met sgiò la prima preja e l'è fornida poch inanz, con la consacrazzion del 1385.

In principi l'era ciamada *Santa Maria ai Cà Rot*, poeu *Santa Maria Noeuva* e, infin, *Santa Maria a la Scala*, in onor de la fondadora. Del 1384, quand che la moeur la Regina de la Scala, el marid el volza su la gesa e la fa collegiada de patronad signoril, cont un capitol de vint canonegh cont el titol de *cler de cort*, cont el compit de orà per i sciori milanes, viv e mort.

La resta importanta sota i Sforza ma la taca a perder rilev cont el Carlo V d'Asborgh che, in del viver foeura Milan, la deciara comunque *Imperiale Saccellum* e ghe lassa i privilegi, ma senza l'importanza che la gh'haveva prima. Sota el Felip IV, del 1654, l'è deciarada soa capella real e, donca, l'è fada gesa palatina.

Sota i austriegh se ved la soa fin: la Maria Teresa la reforma el capitol del 1763, che l'è trasferid in la Gesa de San Fedee, e infin l'è tirada sgiò del 1776 per fà su el noeuv teater, che 'l sarà ciamad in onor de quella gesa chi: tute i oeuvere importante inn portade in San Fedee, menter la campana la sona anca incoeu in del ciocher de Castelviscont.

## Bibliografia
*Maria Teresa Fiorio, Chiesa di Santa Maria alla Scala, in Chiese di Milano, Milano, Electa, 2006, ISBN 88-370-3763-5.
*AS MI, Amministrazione del Fondo di religione, b. 446, fasc. Soppressione e ripristino del capitolo di Santa Maria della Scala, 1798 - 1800

## Alter proget
Gesa de Sant Antoni (Introeubi)

La **gesa de Sant Antoni** a l'è la parochial de Introbi, in provincia de Lech e arcidiocesi de Milan: l'è part del decanad de Premaluna.

Un temp, el comun el dependenva de la piev de Premaluna, che in dialet antigh la se ciamava propi *la Piev*, la gesa che la gh'è incoeu l'è del 1897 e in tra el 1900 e 'l 1901 l'è tirad in pè el campanin.

## Riferiment
*BeWeB

## Alter proget
Diniz Dias

El **Diniz Rodrigues Dias**, prim e unich **baron de San Jacob** (San Luiz das Missões, 1825 - Cruz Alta, 15 november 1892 ) l’è stad un ofizzial militar brasilian, colonell de la Guardia Nazzional. 

Fiœul del tenent Francisco José Dias e de Anna Candida Rodrigues, l'ha sposad la Josephina Lucas Annes e insema gh'hann havud set tosann. 

Eroe de la Campagna Oriental e de la Guerra Paraguaiana, per i servizi che gh'ha dad al paes, gh'hann dad el titol nobiliar de baron de São Jacob, dad el 14 avril del 1883-

L’è stad el fondador de la Colonia Militar de l'Alto Uruguay in del 1879 e capo del Partid Liberal de l'Imperi.

## Riferiment
Pertusaa

I **Pertusaa** eren una familia nobil de Milan, originaria de Lissandria.

## Storia
De origin lissandrina, se sposten a Milan vers la mità del XV secol, a lassà però di ram in Piemont. In del secol XVII otegnen i feud de Castellferr e Comazz e insì la familia la se spartiss in do linie.

I Pertusaa de Castellferr hann vist in tra i so file el Luca e 'l Carlo, president del Senad de Milan, el Franzesch, arcivescov de Pavia, e 'l Franzesch, tradutor e poeta in milanes, e s'inn estint con la Matilde, intorna al 1900, e 'l so patrimoni l'è andad in man ai Sorman, menter el Palazz Pertusaa, che era la soa cà, l'era finid prima ai Melz per di matrimoni.

Quei de Comazz inn pussee recent, quand che 'l Franzesch, el scritor, ghe dà al fredell Giovann Carlo quell titol chi, e anca lor se estinguen con la Matilde.

## Bibliografia
*Matteo Turconi Sormani, Le grandi famiglie di Milano, Roma, 2015. ISBN 978-88-541-8714-6
Cota (liturgia)

La **cota** a l'è un parament de la liturgia doperad in del cristianesim ocidental e che 'l gh'ha no un equivalent in del cristianesim oriental, desgià che 'l s'è desvilupad pussee inanz in del temp.

L'è una vesta bianca mituda de solit sora la sotana e che insì la fa su la vesta coral: la po vesser mituda anca di ministrant.

## Riferiment
*Treccani

## Alter proget
Fera del Levant

La **fera del Levant** a l'è una fera de Bari, in del quarter Marconi - San Girolamo - Fesca, in tra i pussee importante d'Italia e del Mediterrani.

L'è verta del 1929, con la prima edizzion che l'è fada l'ann adree.

## Ligam de foeura
*Sit ofizzial

## Alter proget

## Vos corelade
*Gran Premi de Bari
Stadi San Nicola

Ol **stadi San Nicola** a l'è l'impiant sportiv pioeu 'mportant de Bari e 'l pioeu grand de tuta la Bassitalia: progetad del Renzo Piano che l'ha ciamad *l'astronave* per ol mondial del folber 1990, ghe sgioeuga dent ol Bari e 'l Team Altamura.

## Riferimencc
*Structurae

## Oter progecc
Monester de San Vitor (Milan)

El **monester de San Vitor** a l'è un vegg monester de Milan, in principi benedetin e poeu olivetan: destrugad in la segonda guerra mondial, l'è stad restaverad e doperad poeu 'me sed del Musee de la Scenza e de la Tecnega.

A l'era fad su arent a la gesa de San Vitor, de che ciapa el nom: l'è soprimud del Napoleon e doperad prima 'me ospedal militar e poeu 'me caserma, prima francesa, poeu austriega e poeu italiana: del 1949 l'è dad al musee.

## Bibliografia
*Museoscienza: tutto il: Museo nazionale della scienza e della tecnica Leonardo da Vinci / a cura di Orazio Curti. - Milano: Associazione Amici del Museo, 1978.

## Alter proget
Strada statal 96 Baresa

La **Strada statal 96 Baresa** a l'è una strada statal che la passa per la Basilicada e la Puja: fada su del 1929, la scomincia a Tolve e la finiss a Bari.

La nass de un svincol de la Appia e la va dent a la tangenzial de Bari.

## Ligam de foeura
*ANAS

## Alter proget
Pirenee

I **Pirenee** hinn ona cadenna de montagn de l'Europa del sud-ovest spartida in tra la Franza, Spagna e Andorra.

## Alter progett
Corporal

El **corporal** a l'è un parament de la liturgia doperad in del cristianesim ocidental quand che se fa la Messa: a l'è un quadrat de lin che 'l fa de bas per la celebrazzion de l'Eucaristia: sora se meten la pissida, el calis e la patena.

## Riferiment
*Catholic Encyclopedia

## Alter proget
Giorgio Morandi

El **Giorgio Morandi** (Bologna, 20 de luj 1890 - Bologna, 18 de luj 1964) a l'è stad un pitor e incisor italian, considerad i pussee important e boni del Noeuvcent.

Incoeu a Bologna gh'hann dedicad el Musee Morandi e la Cà Musee Morandi.

## Riferiment
*[Treccani](https://www.treccani.it/enciclopedia/giorgio-morandi_res-7bc65582-8bb1-11dc-8e9d-0016357eee51_(Enciclopedia-Italiana)/)

## Alter proget
Palazz de Governo (Bari)

El **palazz de Governo** a l'è un palazz de Bari, sed de la prefetura in la cità.

## Storia
L'è tirad in pè in tra el 1815 e 'l 1830 in su la bas de un vegg convent renoeuvad del 1700, arent a la gesa de san Domenegh: a l'era vun di prim palazzi fad foeura de Bari Vegg e l'è dad al comun del Gioachin Murat, che l'haveva scassad l'orden domenegan del 1810.

El comun ghe met denter l'intendenza dopo havé fad renoeuvà el palazz al Giuseppe Gimma e i lavorà de minuteria inn fornid del 1846: quand che gh'è l'unità d'Italia i Savoja el sernissen 'me sede de la soa prefetura.

## Riferiment


## Alter proget
AEMuseum

L**'AEMuseum** a l'è un musee de Milan gestid de la Fondazzion AEM e che 'l cunta su la storia de l'AEM, l'azienda de la corrent milanesa che incoeu la se ciama A2A. El se troeuva dent a la Cà de l'Energia, una sota-stazzion eletriga de l'azienda che, in del sit che gh'era dent i oficine mecaneghe, l'è stada svujada e dedicada a l'atività de didatega de l'azienda.

A se po visitàll a gratis in su prenotazzion, foeura che in d'un quaj dì che se va dent liberament.

## Storia
A l'è vert in del 2022 de la fondazzion AEM e del 2023 l'è verta una noeuva sezzion interativa: prima in del sit a gh'era la sezzion didatega de la fondazzion AEM.

## Collezzion
El musee el se troeuva in d'una veggia oficina mecanega de circa 200 m2 e l'è spartid in su du pian: se scomincia del prim pian, cont una linia del temp de l'eletricità a Milan e de la fondazzion de l'AEM e gh'è in mostra anca di mester de la storia de l'azienda, tant 'me el *ratin* che se doperava per pizzà i lus a gas in Galleria Vitori Emanuell, di giornai, di caschet e di quader in sui so sit e gh'è anca un spazzi per di moster in sui tema che se traten in del musee. 

## Riferiment


## Ligam de foeura
* Sit ofizzial
Gesa de Sant'Agnesa (Olginaa)

La **Gesa de Sant'Agnesa** a l'è la parochial de Olginaa, in provincia de Lech e arcidiocesi de Milan, part del decanad de Lech.

La parochia l'è in pè del 1566 e la gesa l'è de quell temp lì e l'era anca sed de una piev.

## Ligam de foeura
*BeWeB

## Alter proget
Strada statal 100 de Gioia del Colle

La **Strada statal 100 de Gioia del Colle** a l'è una strada statal de la Puja che la passa per i province de Bari e Tarent.

La scomincia a Bari e la finiss a Massafra, indova che la se met dent a la SS7.

## Riferiment
*Dalla Strada Consolare alla Statale 100

## Alter proget
Fier

**Fier** a l'è una cità de l'Albania, la setima la pussee granda del paes. Fondada del 1869, la cità la gh'ha 120'655 abitant (2011).

## Alter proget
Coriza

**Coriza** a l'è una cità de l'Albania, quella pussee granda quella de vot del Paes. Fondada del secol XV, la gh'ha 75'994 abitant (dacc del 2011): l'è cognossuda anca per la pussee antiga birraria del Paes, la Korça.

## Alter proget
Nivell del mar

El **nivell del mar** l'è la quota del nivell zero, che la corrispond a l’altezza media del mar. A partì de sto nivell chì, se mesura l'altituden di località.

## Alter proget
Policlinegh de Bari

El **policlinegh de Bari** a l'è 'n ospedal de Bari fad su de do sed: vuna in del quarter Picone e l'oltra l'ospedal di fiolit Giovann XXIII. Gh'è dent anca la facoltà de medesina e cerusia de l'Università di Studi de Bari.

## Ligam de foeura
*Sit ofizzial
Comun de l'Albania

I **comun de l'Albania** (*bashki* in albanes) inn la partizzion de segond nivell del paes, dopo di prefeture: ghe n'è 61.

Fina al 2015 i comun eren spartid in comun rurai e urban e gh'era anca i distret, per pussee Tirana la gh'haveva 'n autonomia pussee: in quell ann una reforma la met insema pussee comun e la toeu via i diferenze e i autonomie speciai.

## Lista
### Prefetura de Alessio

### Prefetura de Argirocaster

### Prefetura de Berat

### Prefetura de Coriza

### Prefetura de Dibër

### Prefetura de Durazz

### Prefetura de Elbasan

### Prefetura de Fier

### Prefetura de Kukës

### Prefetura de Scutari

### Prefetura de Tirana

### Prefetura de Valona

## Riferiment
*Statisteghe
Collegi de la Guastalla

El **collegi de la Guastalla** a l'è una storega scoeula privada de la Lombardia in pè del 1557.

In principi, la soa sed l'era a Milan, arent ai Navili e intorna ai giardin de la Guastalla, del 1935 l'è spostad a Monscia, in la Villa Pallavicini-Barbò.

L'è stad fad su de la contessa de Guastalla Lodoviga Torei per l'educazzion di tosann pore: a l'istess temp la fa su, grazzia al jut del pret Antoni Maria Zacaria, i Moneghe Angeleghe de San Paol.

## Ligam de foeura
*Sit ofizzial
Musee Popoi e Colture

El **Musee Popoi e Colture** (*Museo Popoli e Culture* in italian) a l'è un musee etnografegh de Milan gestid di fraa del Pontifizzi Istitut Mission Forestere e che 'l gh'ha dent di testimonianze che i missionari hann portad indree di Paes che hann visitad.

In pè del 1910, el nucli de la collezzion l'era quell di repert del Carlo Salerio, che i haveva portad indree de la soa mission in Papua Noeuva Guinea, 'sti collezzion inn andade per la pupart destrugade con la segonda guerra mondial. Prima el se ciamava *Museo PIME*: del 1994 el ciapa el noeuv nom dopo una restruturazzion che la fa pussee marcad el carater educativ de l'istituzzion.

## Ligam de foeura
*Sit ofizzial
Luciano Minguzzi

Ol **Luciano Minguzzi** (Bologna, 24 de masg 1911 - Milan, 30 de masg 2004) a l'è stacc un scultor e incisor italian.

Anch ol so paa Armando l'iva scultor e l'ha guidad, poeu l'è 'ndacc a l'Academia di Bei Art de Bologna, 'ndo che tra i maister 'l gh'ha 'vid ol Giorgio Morandi. L'è regordad anch per vuna di porte del Dom de Milan.

## Riferimencc
*Treccani

## Oter progecc
Musee di colture (Milan)

El **Musee di colture**, breviad *MUDEC*, a l'è un musee etnografegh de Milan vert del 2015, in ocasion de l'EXPO: el so center a inn i regolte extra-europee del Castell Sforzesch, tegnude a longh in deposit perchè calava el spazzi.

El gh'ha sed in d'un spazzi in Porta Genoa che 'l partegniva a l'Ansaldo, e che 'l comun l'ha crompad per metégh un sit de coltura.

La collezzion permanenta l'è in mostra a gratis, menter i moster pussee se paghen.

## Ligam de foeura
*Sit ofizzial

## Alter proget
Adulteri

L**'adulteri** a l'è una relazzion de sess o sentiment indova che almen vuna di part l'è sgiamò maridada, e che donca la va contra a la fedeltà del matrimoni.

Vist 'me un at contrari a la moral in del meter a ris'c el ligam matrimonial, per la pupart di religion a l'è un pecad e per un frach de temp a l'è stada anca un riat: del secol XX la pupart del mond ocidental l'ha despenalizad l'adulteri, che però el po comunque havégh di conseguenze civil, per esempi in cas de divorzi.

In di paes che doperen la Sharia despess la pena per l'adulteri a l'è la mort per lapidazzion.

## Riferiment
*Treccani

## Alter proget

## Vos corelade
*Fornicazzion
*Poligamia
Capella de San Giorg al Brovet

La **capella de San Giorg al Brovet** a l'era la capella privada del Brovet de Bressa, fada su a la mità del secol XV del Pandolf III Malatesta.

L'era stada poeu decorada del Gentile de Fabrian, ma l'è destrugada squasi per intregh del 1640 quand che 'l palazz l'è slargad: del Noeuvcent a inn trovad di toch di fresch.

## Riferiment
*Gentile da Fabriano al Palazzo del Broletto
Devoll

**Devoll** a l'è un comun albanes de la prefetura de Coriza fad su con la reforma del 2015 a tacà insema i comun de Bilisht, Hoçisht, Miras, Progër e Qendër Bilisht.

El ciapa el nom del fium omonem e prima de la reforma 'sti comun chi faseven part del distret de Devoll.

## Ligam de foeura
*Sit ofizzial
Luigi Acquisti

El **Luigi Acquisti** (Forlè, 1745 - Bologna, 1823) l'è stad un scultor italegh, artista in del stil neoclassegh.

Alev del Giuseppe Maria Mazza e de l'Angelo Piò, l'è regordad per vari lavorà, tant 'me di statue del Dom de Milan, di bassrilev in su l'Arch del Sempion, di scolture a Villa Carlota e la statua del can Tago a Bologna.

## Riferiment
*Luigi Acquisti

## Alter proget
Ort botanegh de l'Università de Bari

L**'ort botanegh de l'università de Bari** a l'è un ort botanegh gestid de l'Università de Bari: fad su del 1955 e vert al publegh del 1960, l'è slargad del dobi del 1964. El gh'ha anca una serra e un erber.

## Ligam de foeura
*Sit ofizzial
Cafè Martini

El **cafè Martini** a l'era un storegh cafè de Milan vert del 1832 in tra i Cà Rot e la corsia del Giardin: arent a la Scala, ghe andaven artista, patriota, descaviad e anca impresari del teater.

L'è mitud in mez ai Cinch Giornade, con la barricada fada di so tavolit oltra che di scagnei de la Scala, e l'è ciamad in l'euforia dopo che i austriegh inn caciad via "bar di Cinch Giornade": a la fin, però, el deventa el sit che se retroven i italianista moderad, pussee vesin a la monarchia, e ghe andava anca el Giuseppe Verdi.

Del 1858 a l'è tirad sgiò insì de slargà la piazza de la Scala: a l'è spostad de un camerer in d'un alter sit semper in la piazza, ma el sarà pu in l'istess stil. Prim bar milanes a vesser inluminad con la corrent eletriga, del 1883, l'è serrad del 1905 per fà su la noeuva sed de la Banca Comercial Italiana.

## Riferiment
*A Milano la rivoluzione partiva dal caffè
Politecnegh de Bari

El **Politecnegh de Bari** (*Politecnico di Bari* in italian) a l'è 'n università publega de Bari verta del 1990: a l'è l'unegh politecnegh de la Bassitalia e 'l pussee sgiovin d'Italia.

De lu el dipend el musee de la fotografia e una sed destacada a Tarent.

## Ligam de foeura
*Sit ofizzial
Ipodrom de San Sir

L**'ipodrom de San Sir** a l'è un ipodrom de Milan, arent al stadi Meazza, vert del 1920 insì de sostituì el parch Trotter.

## Bibliografia
* Il nuovo ippodromo di San Siro, in Città di Milano : Bollettino municipale mensile di cronaca amministrativa e di statistica, Anno XXXVI, num. 7, Milano, Comune di Milano, 31 luglio 1920, p. 170.

## Alter proget
Romite ambrosiane de l'orden de Sant Ambroeus ad Nemus

I **Romite ambrosiane de l'orden de Sant Ambroeus ad Nemus** a inn un istitut religios feminin de dirit pontifizzi nassud in del secol XV sota la Catarina Morigi.

Ghe stann adree a la regola de san Gustin e ai costituzzion di fradei ambrosian. Celebren in rit ambrosian e viven in clausura, incoeu in d'un unegh monester a Santa Maria dol Mont.

## Ligam de foeura
*Sit ofizzial
Fornicazzion

Per **fornicazzion** se intend, in religion e moralità, el sess consensual in tra sgent minga maridada che l'è contra la moral.

A l'è considerad un termen che 'l sprezza la pratega che, in manera pussee neutrala, l'è ciamada sess foeura del matrimoni. Al dì d'incoeu a l'è legal in la pupart del mond, foeura che in d'un quaj paes che 'l dopera la Sharia, indova che el castigh per el sess foeu del matrimoni, se fad de sgent che l'è minga maridada, l'è el vesser frustad.

## Riferiment
*Treccani

## Alter proget

## Vos corelade
*Adulteri
*Amor liber
*Sess de ocasion
Gesa de Santa Maria di Angel e de San Franzesch

La **gesa de Santa Maria di Angel e de San Franzesch** a l'è una gesa de Milan in man a l'orden di fraa minor capucit: la se troeuva in piazza Velasquez.

A Milan i fraa capucit gh'eren del Cinchcent, indova che el Franzesch Sforza gh'haveva el benvegnud, ma se slontanen de la cità cont i sopression napoleoneghe: tornarann no in cità per quanrant'agn, quand che del 1897 ciapen un terren per fà su una gesa noeuva, che l'è fornida del 1907.

Fada su del Cesare Nava, l'è in stil neogotegh lombard.

## Riferiment
*LombardiaBeniCulturali

## Alter proget
Compagnia de San Giorgg

Per **compagnia de San Giorgg** se intenden varie compagnie de ventura de la Lombardia storega del secol XIV.

La prima l'era quella che l'haveva fad su el Lodris Vescont insì de toeu el controll de Milan di cusin Azzon e Luchin, la segonda l'era stada fada su de l'Ambroeus Vescont ma la s'è deslenguada squasi subit dopo vesser stada batuda, e la terza e final, quella pussee famosa, l'era stada fada su del 1377 de l'Alberigh de Barbian e la gh'ha havud denter militar compagn del Jacom Tendol, del Jacom dal Vermen, del Brass de Monton e del Facin Can: quella compagnia chi la gh'haveva 'me principi el ciapà no denter sgent forestera, a diferenza de tante alter compagnie de ventura del temp.

## Bibliografia
*Ercole Ricotti, Storia delle compagnie di ventura in Italia, Editore Giuseppe Pompa, Torino, 1847.
Anell del vescov

L**'anell del vescov** a l'è vun di simboi del vescov in del cristianesim ocidental: a l'è un anell, che 'l regorda el facc che el vescov l'è maridad con la Gesa, che un temp l'era fad soratut in material sior e prezzios, menter incoeu el po vesser pussee simbolich e 'l mostra anca el ligam con la diocesi. A l'è mitud semper, foeura che quand che se celebra la Mort del Signor.

Quell del Papa el se ciama anell del pescador e anca i cardinai gh'hann vun di so.

## Riferiment
*Enciclopedia catolega

## Alter proget

## Vos corelade
*Anell eclesiastegh
Piazza Sordell

**Piazza Sordell** a l'è una piazza de Mantoa fada su del secol XIV: dedicada in principi al San Peder, incoeu la ciapa el nom del pitor mantovan Sordell de Goit.

In su la piazza se troeuva la pupart di costruzzion pussee importante e conossude de la cità: el Palazz del Capitani, la Cà di Ubert, el Palazz Zerb, la Torr de la Gabia, el Palazz Bonacols el Palazz Bianch e infin el Dom.

## Bibliografia
*Roberto Brunelli, Piazze e strade di Mantova, percorsi tra arte, storia e leggenda, Tre Lune editrice, Mantova, 1999.

## Alter proget
Cesa de Sant Alissand in Colona

La **cesa de Sant Alissand in Colona** a l'eva una cesa de Berghem trada sgiò del 1561 per fà su i mure venete: a l'eva 'ndo che 'ncoeu a gh'è la porta Sant Alissand, che l'ha ciapad ol nom de lee.

Per la tradizzion l'è staccia fada su de la Santa Grata che l'ha ciapad i oss de l'Alissand e l'ha prometid de fà su trè cese per lu in su ogni coll de la cità: l'è tirada a man per la prima voeulta del 774 de 'n testament e ciamada 'me costruzzion del secol prima.

## Bibliografia
*Marcella Cattaneo, Tosca Rossi, Bergamo scolpita, Grafica & Arte, 2017, pp. 18-19, ISBN 978-88-7201-364-9.

## Oter progecc
Basilega de San Vital (Ravena)

La **basilega de San Vital** a l'è vuna di gese pussee importante de Ravena, fada su del secol VI: l'è vun di esempi pussee important de architetura paleocristiana e del 1960 l'è fada basilega minor del papa Giovann XXIII, del 1996 l'è, insema ai alter monument paleocristian de Ravena, un patrimoni de l'Umanità de l'UNESCO.

## Ligam de foeura
*Sit ofizzial

## Alter proget
Musee Poldi Pezzoli

El **Musee Poldi Pezzoli** a l'è un musee de Milan fad su in del testament del Gian Giacomo Poldi Pezzoli che, mort del 1879, l'haveva lassad la soa cà e i so oeuvere d'art a 'na fondazzion che i havaria gestid in perpetov, fondazzion che poeu la sarà fada su 'me ent moral del 1907 con Regio Decret.

El gh'ha sed in del palazz Moriggia Della Porta, crompad poeu di Poldi Pezzoli, propi arent a la Scala: el sarà dannegiad di bombe de la segonda guerra mondial che destrughen l'arredament original, ma i piture eren stade mitude in salv.

Part del circuit di cà musee de Milan, el gh'ha dent oeuvere de autor tant 'me el Giovann Bellin, el Cima de Conejan, el Francesco Hayez, el Lorenz Lot, el Bernardin Luin, l'Andrea Mantegna, el Piero della Francesca, el Rafaell Sanzi, l'Andreja Soree, el Palma el Vegg, el Sandro Botticelli, el Canalet, el Vissenz Fopa e 'l Fra Galgario.

## Ligam de foeura
*Sit ofizzial

## Alter proget
Semafer HAWK

El **semafer HAWK** a l'è un tipo de semafer doperad per i traversament pedonai che 'l se pizza domà quand che el pedon el domanda de passà, insì de fermà no el trafegh se 'l serv no, e che 'l fa in d'una manera che la par pussee segura de quell di semafer tradizzionai.

El ciapa el nom de HAWK (*loch* in ingles) per la forma di lus, che la regorda un poo quella del coo del loch: gh'è do lus rosse sora e vuna sgialda sota. Quand che i viture poden passà el segnal a l'è smorzad e, quand che 'l pedon el ciama per passà, el semafer prima el va in sgiald che 'l lampa e ghe dis ai veture de andà pian e de vesser pronte a fermàss, poeu el va in sgiald fermo, che ghe ordena de fermàss se l'è sigur fàll: el met poeu i do lus rosse fisse, roba che ghe comanda ai guidador de fermàss e ghe permet ai pedon de passà, infin i do lus rosse tachen a lampà in manera intermitenta, roba che i paragona a un segnal de stop e al pedon gh'è dad un temp per traversà, a la fin el segnal el se smorza e 'l passà el torna liber.

## Riferiment
*Pedestrian Hybrid Beacon Guide– Recommendations and Case Study

## Alter proget
Vissenz Seregn

El **Vissenz Seregn** (Seregn, 1519/1520 - Milan, 1594) a l'è stad un architet e ingegner lombard.

Ativ in tra el period in tra el Renassiment e 'l Manerism, del 1555, a la mort del Cristofen Lombard, l'è fad architet de la Fabrega del Dom.

A Milan l'ha lavorad anca a la Certosa, a la Gesa de San Lorenz, a la Gesa di Spos, a la Gesa de San Vitor e al Palazz di Giureconsult: foeura l'è regordad per el santuari de Saronn.

## Riferiment
*[Treccani](https://www.treccani.it/enciclopedia/vincenzo-seregni_(Enciclopedia-Italiana)/)

## Alter proget
Simon Peterzan

El **Simon Peterzan** (Venezzia, 1535 - Milan, 1599) a l'è stad un pitor lombard, ativ al temp de la Contrareforma e maester del Carevasg.

Member de una familia originaria de Berghem con di gran ligam con Venezzia per reson de lavorà, el nass in la capital veneta, indova che 'l sarà alev del Tizzian: el so lavorà pussee grand el sarà a la Certosa de Garegnan, ma di so lavorà decorarann anca la Gesa de San Barnaba e 'l Monester Magior.

## Riferiment
*[Treccani](https://www.treccani.it/enciclopedia/simone-peterzano_(Dizionario-Biografico)/)

## Alter proget
Bosch de la Merlada

El **bosch de la Merlada** a l'era un'area de bosch in del Nord-Ovest de Milan che la ciapa el nom de la Merlada, un rial de la zona: sit pien de brigant, che despess saltaven quei de Garegnan e de la soa Certosa. Cont el temp hann tacad a tajàll sgiò, e l'è tolt via del tut cont fà su el Cimiteri Magior e, segond di studios, quell poch che resta a l'è el bosch arent a Cusagh.

Gh'ha dad el nom a la Cassina Merlada, che la gh'è ancamò.

## Bibliografia
*Laura Colombo, Banditi al bosco della Merlata. Un episodio di brigantaggio nella Milano spagnola del XVI secolo, Milano, Comune di Milano.
Palazz Real (Monscia)

El **Palazz Real** de Monscia a l'era la cà d'estad di sovran lombard antigh, fada su del secol VI e trad sgiò, insema a la vesina basilega de San Giovann Batista in tra i secoi XIII e XIV per fà su el Dom de Monscia.

Volsud de la Teodolinda, incoeu la resta una Torr Lombarda arenta al Dom, che se pensa che l'è vun di so rest.

## Bibliografia
*Paolo Diacono, Storia dei Longobardi, a cura di Lidia Capo, Milano, Lorenzo Valla/Mondadori, 1992, ISBN 88-04-33010-4.
Anell del pescador

L**'anell del pescador** (*Annulus piscatorius* in latin) a l'è vuna di insegne del Papa che ghe dann in la Messa del principi del ministeri pedrin: el met, tant 'me l'anell del vescov, in sul sposin drit, e l'è fad diferent per ogni pontefice, con la tradizzion del secol XIV de metegh el san Peder cont i red de pesca inveci di evangelista, che però l'è no semper respetada, con di Papa che hann mitud el Peder con di alter simboi e 'l papa Franzesch che 'l gh'ha metud di simboi cristian generich.

Doperad almen del 1265, ann che l'è tirad a man in d'una letera, fina al 1842 a l'è stad el sigill del Papa, in quell ann a l'è bandonad e l'è doperad un timber e insì el resta domà simbolegh. Quand che 'l Papa el moeur o el renonzia l'anell a l'è annullad: un temp a l'era propi destrugad ma, cont el passà de la Universi Dominici Gregis, el basta bifàll, o ben metegh sora un gran marchi. Oltra che a la reson pratega de permetégh a nissun de doperàll per firmà di ducument noeuv cont i insegne del Pontefice, a l'è deventad anca el simbol del facc che, in sede vacante, nissun el po sostituiss al Papa legitim.

## Riferiment
*L’anello del pescatore e il rito che sancisce l’inizio del pontificato
*The ring of the fisherman

## Alter proget